Ang mga abogado na kapag nagtatanggol sa isang paglilitis, ay walang nalalakasan kundi payak na pahangin at daldal, mga paikot ikot at walang katuturang pangungusap, ay paraparang kinasusunukan, kinaririmariman at hindi pinagdididinig sa loob ng mga hukumang inaabot ng liwanag ng siglo Ang tinatangkilik, ang kinasasabikan, ang dinidinig, ang kinikilingan, di man sinasadya, ng hiyang simpatia ng isang taal at pantas na hukom, at yaong abogado na di nagaaksaya ng salita, yaong di nagsasalita kundi kailangan, yaong maalam ihayag ang ibig sabihin sa iilan at piniling salita, yaong malumanay, banayad, dapwa'matibay at matalinong mangangatwiran, yaong bawa'bigkasin ay may kahulugan, bawa'isalaysay ay malinaw at mahusay iyan ang tunay na abogadong dapat kilalanin ng lahat.